##  Na temelju članka 69. st.4 Zakona o šumama (Narodne novine, broj 68/18, 115/18, 98/19 , 32/20 i 145/20 ) i članka 30. Statuta Općine Berek (Službeni glasnik, br. 01/21), Općinsko vijeće Općine Berek na 9. sjednici održanoj 12. prosinca 2022. godine donijelo je

**P R O G R A M**

**utroška sredstava šumskog doprinosa za 2023. godinu**

**Članak 1.**

Ovim Programom utroška sredstava šumskog doprinosa za 2023. godinu utvrđuje se namjena korištenja sredstava šumskog doprinosa kojeg plaćaju pravne osobe za obavljanje prodaje proizvoda iskorištavanja šuma (drvni sortimenti) na području Općine Berek u visini 10% od prodajne cijene proizvoda na panju.

**Članak 2.**

Sredstva šumskog doprinosa uplaćuju se kvartalno na žiro račun proračuna Općine Berek, a na temelju obračuna Hrvatskih šuma o količini prodanog drva na području općine Berek.

**Članak 3.**

U Proračunu Općine Berek za 2023. godinu planirani prihod šumskog doprinosa iz članka 1. ovog Programa iznosi **141.640 EURa.**

Sredstva šumskog doprinosa, koja će biti uplaćena u proračun Općine Berek u tijeku 2023. godine, koristit će se za financiranje:

1. Održavanje komunalne infrastrukture i to za: održavanje nerazvrstanih cesta održavanje i uređivanje javnih površina , za održavanje javne rasvjete , održavanje groblja te za uređenje imovinsko pravnih odnosa za nerazvrstane ceste 101.640 EUR
2. Izgradnju objekata objekta i uređaja komunalne infrastrukture - izgradnja/modernizacija lokalnih cesta 40.000 EUR

 **Članak 4.**

Za utrošak sredstava prema ovom Programu odgovoran je načelnika općine.

Načelnik općine dužan je do 31. ožujka 2024. godine podnijeti općinskom vijeću izvješće o namjenskom utrošku sredstava sukladno Zakonu.

**Članak 5.**

Program utroška sredstava šumskog doprinosa za 2023. godinu stupa na snagu osmog dana od dana objave u Službenom glasniku Općine Berek , a primjenjuje se od 01.01.2023.godine .

**BJELOVARSKO – BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

**KLASA: 400-08/22-01/13**

**URBROJ: 2103-06-01-22-1**

**BEREK, 12.12.2022.**

 **PREDSJEDNIK OPĆINSKOG VIJEĆA:**

 **Tomislav Šunjić, dipl.ing. građ.**